এমতাবস্থায় সংশ্লিষ্ট শিক্ষা প্রতিষ্ঠানের কোন শিক্ষক প্রাইভেট টিউশন ও কোচিং কর্মকাণ্ডের সাথে জড়িত থাকলে তাদেরকে ওইসব বিধি বহির্ভূত কর্মকাণ্ড থেকে বিরত করার জন্য স্ব-স্ব স্কুল প্রধানদের অনুরোধ জানানো হয় ওই চিঠিতে। একই সাথে শিক্ষা প্রতিষ্ঠানের শিক্ষকদের কোচিং বাণিজ্য বন্ধ নীতিমালা-২০১২ এর ৪, ৫ ও ৬ অনুচ্ছেদে বর্ণিত নিষেধাজ্ঞাসমূহ যথাযথভাবে মেনে চলার নির্দেশ প্রদান এবং ওই নীতিমালার ২ ও ৩ অনুচ্ছেদের বিধি-বিধান পালন পূর্বক স্ব-স্ব প্রতিষ্ঠানে অতিরিক্ত ক্লাসের ব্যবস্থা করার জন্য প্রতিষ্ঠান প্রধানদের অনুরোধ জানান জেলা প্রশাসক। এই নীতিমালা দ্রুত সময়ের মধ্যে যথাযথভাবে অনুসরণ না করলে কোচিং ও প্রাইভেট টিউশনে জড়িত শিক্ষকদের এমপিও বাতিলসহ তাদের বিরুদ্ধে শাস্তিমূলক ব্যবস্থা গ্রহনের জন্য ঊর্ধ্বতন কর্তৃপক্ষের কাছে অনুরোধ করার হুশিয়ারি দেওয়া হয় জেলা প্রশাসকের চিঠিতে।